ከዛሬ ጀምሮ ከቤት ውጪ በሁሉም ቦታዎች ጭምብል የመልበስ ግዴታ ተግባራዊ እንዲሆን መመሪያ ጸደቀ፡፡
ባሕር ዳር፡ ግንቦት 19/2012 ዓ.ም (አብመድ) ከዛሬ ጀምሮ ከቤት ውጪ በሁሉም ቦታዎች የፊት መሸፈኛ ጭምብል (ማስክ) የመልበስ ግዴታን የሚጥል መመሪያ መጽደቁን የኢፌዴሪ ጠቅላይ ዐቃቤ ሕግ አዳነች አቤቤ አስታውቀዋል።በብራዚል የነበረው መዘናጋት እና ቸልተኝነት ከፍተኛ ዋጋ እያስከፈለ መሆኑን የጠቀሱት ጠቅላይ ዐቃቤ ሕጓ ከሌላው ስህተት መማር ብልህነት በመሆኑ ሕጉን ማጥበቅ ማስፈለጉን ገልጸዋል።‘‘ለራስ፣ ለቤተሰብ፣ ለወገን እና ለሀገር ብለን ከሌሎች ስህተት በመማር ጥንቃቄያችንን ከበፊቱ በላይ እናጠናክር’’ ብለዋል ወይዘሮ አዳነች በማኅበራዊ ገጻቸው።